Hosszú távú progressziómentes túlélés relabált, refrakter myeloma multiplex tisztán orális ixazomib-lenalidomid-dexametazon kezelésével
Authors: Hardi Apor , Varga Gergely , Nagy Zsolt , Kosztolányi Szabolcs , Váróczy László , Plander Márk , Schneider Tamás , Demeter Judit , Alizadeh Hussain , Illés Árpád , Masszi Tamás , Mikala Gábor 
Published: October 2021

Összefoglaló.
Bevezetés: A myeloma multiplex mindmáig alapvetően
gyógyíthatatlan betegség, ezért nagy klinikai jelentőségük van az eredményes
mentő kezeléseknek. A szájon át adható első proteaszómagátlóval, az ixazomibbal
kiegészített lenalidomid-dexametazon terápia jól tolerálható, csak orális
szerekből álló kombináció, mely hazánkban 2015 áprilisától kezdődően a „Named
Patient Program” keretén belül vált elérhetővé relabált, refrakter myeloma
multiplexes betegek kezelésére. Célkitűzés: Kutatásunk célja az
ixazomib-lenalidomid-dexametazon kezelés mellett a hosszú távon
progressziómentes túlélők célzott vizsgálata. Módszer: A
program keretében összesen 7 centrumban 80 visszaeső beteg részesült e triplet
kezelésben, adataikat retrospektíven elemeztük. Leíró statisztikai és
Kaplan–Meier-analízist végeztünk. Eredmények: A betegek nagyobb
hányada reagált: 63,75%-os válaszarány mellett 14 (17,5%) betegnél nem volt
terápiás válasz/stabil betegség alakult ki, és 15-nél (18,75%) a betegség a
kezelés mellett is progrediált. A progressziómentes túlélés a teljes
betegcsoportban 10,6 hónapnak adódott, ugyanakkor 16 beteg (18,75%) két éven túl
progressziómentesnek bizonyult, sőt közülük 11-nél a betegség még 3 év után sem
progrediált. Tanulmányunkban a fenti, hosszú távú túlélő betegcsoport
tulajdonságait tárjuk fel. Megbeszélés: A folyamatos terápia a
myeloma multiplex kezelésében meghatározóvá vált. Ezért fontos ismernünk, hogy
kik lehetnek azok a betegek, akik különösen sokat profitálnak egy bizonyos
terápiából. A hosszú távon progressziómentes túlélők között az
immunglobulin-nehézláncot érintő transzlokációk vagy triszómiák közül (trend
szintjén) az utóbbiak kedvezőbb progressziómentes túléléssel bírtak, de
progressziómentes platót mindkét betegcsoportban észleltünk. A betegség
tumortömegét mérő nemzetközi stádiumbeosztás (ISS) nem jelezte előre a hosszú
túlélést. Gyógyszerelhagyáshoz vezető mellékhatást a hosszú távú túlélő
csoportban egyet sem regisztráltunk; az észlelt mellékhatások nagy része enyhe
volt. Következtetések: Munkánk során az
ixazomib-lenalidomid-dexametazon kombinációt effektívnek és biztonságosnak
találtuk relabált, refrakter myeloma multiplex kezelésére, mely a betegek
mintegy hatodánál több éven át eredményesen alkalmazható. Cikkünkkel a hazai
beteganyagon szerzett tapasztalatainkat szeretnénk megosztani a
COVID–19-világjárvány alatt különösen aktuálissá vált, tisztán orális terápiás
lehetőségről. Orv Hetil. 2021; 162(36): 1451–1458.

Summary.
Introduction: Despite great advances in therapy, multiple
myeloma is still a largely incurable disease, therefore the importance of
salvage therapies is paramount. The first oral proteasome inhibitor ixazomib in
combination with lenalidomide-dexamethasone is a tolerable, orally administered
regime, which has become available for Hungarian relapsed, refractory multiple
myeloma patients from April 2015 in the Named Patient Program.
Objective: Our goal was to investigate the long-time
progression-free surviving patient population treated with the
ixazomib-lenalidomide-dexamethasone triplet. Method: We
retrospectively studied a total of 80 patients from 7 centers who received the
triplet combination. Survival analyses were performed. Results:
Two-third of the patients responded: the overall response rate was 63.75%. 14
patients (17.5%) did not respond/had stable disease and 15 patients (18.75%)
outright progressed upon therapy. Although progression-free survival was only
10.6 months for the entire patient cohort, the disease in a subgroup of 16
patients did not progress within two years. In fact, 11 of them were still in
sustained remission after 3 years of therapy. Our goal was to analyze the
characteristics of this subgroup. Discussion: The idea of
long-term therapy of multiple myeloma is gaining widespread acceptance.
Therefore it is important to know which patients may benefit the most from
certain therapies. Among these 16 long-term responder patients, reciprocal
translocation of the immunoglobulin heavy chain seemed to lack an adverse impact
on progression-free survival; comparable to trisomies, both curves had a
progression-free plateau. The International Staging System (ISS) score at the
start of therapy did not predict long-term survivorship. Most of the side
effects in this subgroup were mild, manageable, none led to therapy
discontinuation. Conclusion:
Ixazomib-lenalidomide-dexamethasone was confirmed to be an effective and safe
combination for relapsed, refractory multiple myeloma, and one-sixth of the
treated patients were able to receive it for several years, effectively. This
fully oral therapeutic option is at its best during the present COVID–19
pandemic. Orv Hetil. 2021; 162(36): 1451–1458.